திண்டுக்கல் மாவட்டம், பழநி தண்டாயுதபாணி சுவாமி கோயிலில் கந்தசஷ்டி விழா நேற்று பகல் 12.45 மணிக்கு காப்புக்கட்டுதலுடன் துவங்கியது. இதனைத் தொடர்ந்து மூலவருக்கு 16 வகை அபிஷேகம் நடந்தது. தொடர்ந்து மூலவர், வள்ளி தெய்வானை சமேதரராக, சண்முகர், விநாயகர், துவாரபாலகர்கள், தீபஸ்தம்பம், நவவீரர்களுக்கு காப்பு கட்டப்பட்டது. நிகழ்ச்சியில் பழநி கோயில் இணை ஆணையர் செல்வராஜ், உதவி ஆணையர் செந்தில்குமார், மேலாளர் உமா மற்றும் ஏராளமான பக்தர்கள் பங்கேற்றனர்.